Subject: FW: "MK-ESTONIA" ajaleht
From: "press - AKI" <[email-masked]>
To: "info - AKI" <[email-masked]>
Date: Tue, 30 Sep 2025 12:33:42 +0300

From: [email-masked] <[email-masked]>
Sent: Tuesday, September 30, 2025 12:30 PM
To: press - AKI <[email-masked]>
Subject: "MK-ESTONIA" ajaleht

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kirjutan artiklit teemal, mis käsitleb täitemenetluse registri ümber 
puhkenud skandaali ning selle mõjusid tavalistele tarbijatele – eelkõige 
inimestele, kes kasutavad panku ja muid finantsteenuseid. Soovin tuua 
lugejateni, kuidas muutused mõjutavad igapäevaelu: näiteks laenude 
kättesaadavust, isikuandmete kaitset ning usaldust e-riigi vastu.

Seetõttu palun Teil vastata alljärgnevatele küsimustele. Kui Teil on 
lisainfot või seisukohti, mis võiksid tavainimese jaoks olla olulised ja 
arusaadavad, oleksin väga tänulik, kui saaksite need samuti lisada.

*	Teil puudub õigus avaliku sektori asutusi trahvida. Kas see tähendab, et 
minu andmeid tegelikult ei kaitsegi keegi?
*	Kui inimene kaebab ebaseadusliku ligipääsu üle, kas te saate reaalselt 
aidata või ainult ettekirjutuse teha?
*	Kui palju kaebusi olete viimastel kuudel saanud ning kui paljud neist 
puudutasid pangandusandmeid?
*	Kas seadust ei tuleks muuta, et teil oleks tugevamad hoovad rikkumiste 
vastu?
*	Mida peaks kodanik tegema, kui ta kahtlustab andmete väärkasutust, aga 
tõendeid ei ole?
*	Kas pangad peaksid teie hinnangul kontrollima päringute seaduslikkust või 
on see vaid riigiasutuste kohustus?
*	Kui tulevikus toimub taas rikkumine, kas teil on võimalik andmetöötlus 
peatada ja kuidas see mõjutaks tavainimesi?
*	Kas inimene võib pärast 2026. aasta reforme kindel olla, et tema 
pangasaladus on kaitstud?

Palun saatke oma vastused hiljemalt neljapäevaks, 2. oktoobriks (äärmisel 
juhul hiljemalt reede, 3. oktoober).

Samuti palun lisada vastajast täisnimi, ametikoht ning võimaluse korral ka 
foto kommenteerijast.

Ette tänades,

Vita Žukova

"MK-Estonia" ajaleht